cyanic-selkie/wikianc huggingface dataset:
Паритет на куповна моќ
Формулирање на ПКМ
Оттука, релативниот ПКМ може да се изрази и со следнава формула:
=
Ограничувања на ПКМ
Главните причини кои го попречуваат важењето на ПКМ се:
Најчесто емпириските тестови на ПКМ се спроведуваат врз основа на реалниот девизен курс, бидејќи ако важи ПКМ, тогаш реалниот девизен курс ќе биде константен. Меѓутоа, прецизноста на овие тестови е ограничена поради неколку причини: компонентите и пондерите на потрошувачките кошници меѓу одделни земји се разликуваат; неразменливите стоки можат да бидат важна компонента во цените на стоките; најпосле, зради разни прични, во праксата, цените на стоките се менуваат бавно. Оттука, повеќето испитување ја отфрлаат апсолутната верзија на ПКМ. Исто така, повеќето тестови покажуваат дека реалните девизни курсеви не се константни, што значи дека не важи ниту релативната верзија на ПКМ. Сепак, се смета дека овие емпириски резултати не се доволни за целосно отфрлање на ПКМ, т.е. се смета дека ПКМ не важи на кус рок, поради дејството на бројни фактори, меѓутоа ПКМ дава важни информации за движењето на девизните курсеви на долг рок.
Пресметката на девизниот курс според ПКМ е спорна поради потешкотиите што се јавуваат при наоѓањето на споредливи потрошувачки кошници за да се спореди куповната моќ во различни земји. Проценувањето на паритетот на куповна моќ е усложнето поради фактот што земјите не се разликуваат рамномерно по ниво на цените - разликата во цената на храната може да биде поголема од разликата на цената на становите, а помала од разликата во цената на културно-забавните настани. Потрошувачката кошница не ги содржи истите стоки во секоја земја. Затоа неопходно е да се спореди трошокот на кошниците со стоки и услуги користејќи индекс на цени. Ова е тешка задача бидејќи луѓето во разни земји имаат разни потрошувачки навики, а на пазарот се нудат поинакви стоки. Затоа потребно е да се изврши усогласување за сметка на разликите во квалитетот на стоките и услугите. Дополнителни потешкотии се јавуваат при вршењето на мултилатерална споредба на повеќе од две земји. Кога се вршат споредби на земји долж извесен временски период, треба да се земат предвид и последиците од инфлацијата.
Отстапувањето од теоријата произлегува од разликата во куповната моќ на „потрошувачката кошница“ во разни земји. Земјите можат да се споредуваат само ако претходно бруто-домашниот производ и другите статистики за приходите се „усогласат со ПКМ“ и се претворат во заеднички единици. Ова усогласување честопати се врши со меѓународниот долар (наречен и „Гири-Камисов долар“). Промените на реалниот девизен курс претежно се должат на различните стапки на инфлација во земјите. Освен оваа променливост, можат да се забележат и доследни отстапувања на пазарот и девизниот курс усогласен со ПКМ. На пример, цените (по пазарен девизен курс) на нетрговските стоки и услуги се обично пониски во земјите со пониски примања (доларот разменет и потрошен во Индија може да плати за повеќе потстрижувања отколку доларот потрошен во САД).
Усогласување на ПКМ според БДП
Девизниот курс ги одразува трансакциските вредности на трговските стоки помеѓу земјите, за разлика од нетрговските стоки, т.е. стоките што се за домашна потрошувачка. Со девизи се тргува не само за набавка на трговски стоки и услуги, туку и за други цели, како набавка на основни средства чии цени варираат повеќе од оние на физичките стоки. Исто така, различните каматни стапки, шпекулации, оградување или интервенции од централни банки можат да повлијаат врз пазарот на девизи.
Мошне познат и наведуван извор на усогласувања со ПКМ е Пенсилваниската трговска табела (Penn Trade Table). Таканаречениот „Пен-ефект“ е израз на оваа системска наклоност во девизниот курс на земјите. На пример, ако вредноста на мексиканскиот пезос се намали за половина во споредба со американскиот долар, со тоа ќе се намали и БДП на Мексико изразен во долари. Меѓутоа овој девизен курс е меѓународната трговија и пазарите на финансии. Со ова не мора да значи дека Мексико е посиромашно за половина. Ако приходите и цените измерени во пезоси останат исти, можеме и да претпоставиме дека увозните стоки не се од суштинско значење за квалитетот на животот во земјата. Овој проблем при споредбата на приходите во разни земји се избегнува користејќи курс усогласен со ПКМ. Девизниот курс според ПКМ е особено корисен кога владите го манипулираат официјалниот курс со цел да држат вештачки силна валута. За разлика од ова, курсот на црно е вештачки слаб. Во вакви случаи, курсот според ПКП е најверодостојна основа за економска споредба.
Може да постојат значајни разлики помеѓу приходите усогласени со ПКМ и оние претворени преку пазарниот девизен курс. На пример, во извештајот „Показатели на развојот во светот 2005“, Светската банка проценува дека во 2003 г. еден меѓународен долар бил рамносилен на 1,8 кинески јуани по паритет на куповна моќ, што е многу поразлично од номиналниот курс. Оваа недоследност игра голема улога. На пример, претворено по номиналниот курс, БДП по глава на жител во Индија изнесува околу 1 100 долари, додека пак истото пресметано врз основа на ПКМ изнесува околу 3 000 долари. Ова значи дека според номиналниот курс, Индија е единаесетта економија во светот по големина, но усогласено со ПКМ, таа е на четврто место. Во друга крајност, номиналниот БДП по глава на жител на Данска изнесува околу 62 100 долари, но со ПКМ изнесува само 37.304 долари.
1916 во спортот
1916 година во спортот содржи некои значајни настани.
NGC 1202
NGC 1202 — елиптична галаксија во соѕвездието Печка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1202 се споменува и како ESO 480-28, MCG -4-8-23.
Откривање
Објектот е откриен на 26 октомври 1785 година од страна на Вилијам Хершел, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 1202 е од видот E/S0. Видливиот сјај со голо око изнесува 10,7 m, а оној во рамките на интервалот од минималната до максималната честота 11,7 m, додека површинскиот сјај изнесува 12,8 m/лм2. NGC 1202 има привидни димензии од 3,6' х 2,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 4 м 7,9 с, а неговата деклинација, односно висината на лакот на тој агол, - 26° 4' 8". Положбениот агол на објектот е во износ од 7°.
Други поделби
Проучување на NGC 1202 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 11559. Во рамките на атласот на длабокото небо, Уранометрија 2000.00, објектот припаѓа на групата означена со бројот 311; додека во Каталогот на основни ѕвезди (GSC) е групиран под бројот 4713. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1452.
Регул
Регул (α Leo / α Leonis / Алфа Лав) — најсјајната ѕвезда од соѕвездието Лав и една од најсјајните ѕвезди на ноќното небо. Регул е оддалеченa приближно 77,5 светлосни години од Земјата, и е една од малкуте ѕвезди со традиционални имиња. Самиот систем е идентификуван како троен систем од ѕвезди. Регул A, главната ѕвезда, има две придружни ѕвезди, Регул Б и Регул Ц, кои се многу блиску една до друга.
Набљудувања
Регул е најблиску до еклиптиката, и редовно е помрачена од Месечината. Се случуваат затемнувања и од планетите Меркур и Венера, но поретко. Последното затемнување на Регул од планета се случило на 9 јули 1959 година, од Венера, а наредното ќе биде на 1 октомври 2044 година, повторно од Венера. Другите планети нема да го прекријат Регул во наредните неколку милениуми, поради нивните позиции.
Сонцето секоја година околу 23 август доаѓа најблиску до Регул.
Регул е околу 3,5 пати поголемо од Сонцето, и е млада ѕвезда од само неколку стотици милиони години. Се врти екстремно брзо, со вртежен период од само 15,9 часа, што предизвикува да има заоблена форма. Ова предизвикува фотосферата на половите на Регул да биде значајно потопла и пет пати посјајна од нејзиниот екваторски појас. Да се ротира само за 16% побрзо, центрипеталните сили би ја надминале силата на гравитацијата, и ѕвездата би се распаднала.
Видливост
Регул A е една од најсјајните ѕвезди на ноќното небо со впечатлива привидна ѕвездена величина. Регул B е помало џуџе ѕвезда со спектрален тип `K2`. Последниот придружник, Регул С, е мала црвена ѕвезда, со најслаба светлина од трите.
Систем
Регул е повеќеѕвезден систем составен од врела, сјајна, сино-бела ѕвезда со пар помали и понесјајни придружнички. Двете ѕвезди орбитираат со период од 2.000 години, и се наоѓаат на раздалечина од околу 100 ае.
Потекло на поимот
Regulus е латински збор за 'принц' или 'мал крал'. Грчката варијанта Basiliscus исто така се употребува. Ѕвездата е позната и како Qalb Al Asad, од арапското قلب لأسد или Qalb[u] Al-´asad, со значење 'срцето на лавот'. Оваа фраза е преведена на латински како Cor Leonis, што е уште едно од имињата за оваа ѕвезда. Во Кина е позната како 轩辕十四, „Четиринаесеттата Ѕвезда на Ксуанјуан.
Персиските астролози во 3000 п.н.е. Регул ја знаеле како Венант, една од четирите 'кралски ѕвезди'. Регул е една од фиксните ѕвезди која има кабалистички симбол.
1915 во спортот
1915 година во спортот содржи некои значајни настани.
Туриљас
Туриљас  — општина во покраината Алмерија, во автономната заедница Андалузија.
Демографија
Source: INE (Spain)
Космос-2202
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,0 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 1416 км, а најмалото на 1409.
Англиканска црква (Букурешт)
Англиската црква (романски: Biserica Anglicană a Învierii) е црква која се наоѓа во Букурешт, Романија. Објектот бил изграден во 1900 година, а за последен пат реконструирана во 1966 година.
Грб на Литванската Советска Социјалистичка Република
Грбот на Литванската Советска Социјалистичка Република бил усвоен во 1940 година, од страна на владата на тогашната Литванска ССР.
Опис
Грбот се темели на грбот на СССР. Прикажува симболи на земјоделието (гранчиња даб и пченица). Во позадината се наоѓа изгрејсонце, симбол на иднината на литванската нација. На грбот се наоѓаат и срп и чекан како и црвена ѕвезда, симболи на комунизмот. Во склоп на грбот се наоѓа и мотото на СССР "Пролетери од сите земји, обединете се!" напишан на литвански и руски јазик. На дното на грбот се наоѓа натпис "ЛССР (LTSR)" (литванска скратеница за "Литванска Советска Социјалистичка Република").
Грбот бил на сила сè до 1990, кога бил заменет со денешниот грб на Литванија.
Нико Нестор
Нико Нестор (роден како Никола Несторов) (,  -,  ) —  основоположник на македонското маратонско пливање и прв Македонец што го преплива Ла Манш. Тој бил предводник на славната генерација македонски пливачи маратонци заедно со Климе Савин, Атина Бојаџи и Дики Бојаџи кои ги поставиле основите на македонското маратонско пливање.
Животопис
Нестор е роден на 19 јуни 1934 година во Струга. На републичките првенства освоил 14 титули, соборувајќи неколку републички рекорди во периодот од 1948 до 1967 година. На 19 август 1958 година година Нестор го остварил својот сон и станал првиот што го препливал Охридското Езеро од Св.Наум до неговата родна Струга. А една година подоцна, на 9 септември 1959 година, Нестор го направил и историскиот подвиг - станал првиот Македонец и првиот пливач од тогашна Југославија што го препливал каналот Ла Манш. Починал во Скопје на 26 февруари 2016 година.
Јонасвалде
Јонасвалде (Jonaswalde) — општина во округот Алтенбург, во Тирингија, Германија. Припаѓа на општинската заедница Оберес Шпротентал.
Соседни општини
Соседни општини се Хојкевалде, Тонхаузен и Фолмерсхајн во округот Алтенбург; Рикерсдорф во округот Грајц; како и градот Кримичау во саксонскиот округ Цвикау.
Општински единици
Општината е поделена на два дела: Јонасвалде и Нишвиц.
Историја
Од 1826 до 1920, Јонасвалде била дел од Саксо-Алтенбург.
Ках (округ)
Ках е административен округ во Азербејџан, на граница со Грузија.
Ливерпул
Ливерпул (Liverpool) — град во Англија, Велика Британија.
1914 во спортот
1914 година во спортот содржи некои значајни настани.
Оахака
Оахака (Estado de Oaxaca, ) — сојузна држава на југ од Мексико.
На север се граничи со државите Пуебла и Веракрус, на запад со Гереро, на исток со Чијапас, додека на југ е Тихи Океан. Површината на државата е 94.000 км2 и има 4 милиони жители.
Истоимениот главен град Оахака де Хуарез (Oaxaca de Juárez) има 259.600 жители и познат е познат по својата колонијална архитектура. Уделот на индијанското население е висок, а во најголем дел се работи за заедниците Запотеци, Микстеци и Мазатеци.
Најпознати остатоци од градови од периодот пред доаѓањето на Европејците се Монте Албан и Митла. Шпанците го зазеле ова подрачје во 1521 година. Држава Оахака била создадена во 1823 година.
Лебихау
Лебихау (Löbichau) — општина во округот Алтенбург, во Тирингија, Германија.
Црква Баратија
Црквата Баратија (романски:Biserica Bărăţia din Bucureşti) е црква која се наоѓа во Букурешт, Романија. Објектот бил изграден во 1314 година, и неколкупати била реконструирана: во 1633 година од страна на француските монаси, во 1716 година од Влашкиот принц Стефан Кантакузино, 1741 година, и за последен пат во 1954 година.
Mолишки хрватски јазик
Молишкиот хрватски јазик [2] (соодветна деноминација naš jezik, „наш јазик“; прилошка форма na-našu или na-našo, „наш пат“; други деноминации: slavisano, молишки словенски, словенски; на хрватски moliškohrvatski ) е јужнословенски јазик што се зборува во Италија, во регионот на Молизе.
Географска распространетост
Молишкиот хрватски јазик е малцински словенски јазик кој се зборува во три општини во провинцијата Кампобасо на околу 30 километри од Јадранското Море : Acquaviva Collecroce ( Kruč ), Montemitro ( Mundimitar ) и San Felice del Molise ( Filič ). Во минатото се зборувало и во Палата, Мафалда, Тавена, Сан Биасе, Монтелонго и Сан Џакомо дељи Скиавони, како и во други центри на Абруцо (на север барем до Капеле сул Таво ) и во Кампанските Апенини (барем колку во Гинестра дегли Скиавони и во Виланова дел Батиста ).
Според Ethnologue, во 2012 година го зборувале вкупно илјада луѓе.
Класификација
Лингвистички, молишкиот хрватски припаѓа на групата стокавско-икавски дијалекти (со некои одлики на чакавскиот).
Според Ethnologue класификацијата на хрватскиот Молизе е како што следува:
Историја
Хрватските малцинства кои се населиле во Молизе во петнаесеттиот век за да ја избегнат инвазијата на Турците кои дошле на Балканскиот полуостров, се остаток од колонии првично многу пообемни во заднината на Јадранот и во планинските области, од Маршовите до Кампањите. Апенини: особено, нивното пристигнување влијаеше и на многу локалитети во Абруцо помеѓу реките Пескара и Трињо, бидејќи многубројни групи Словени се чини дека биле присутни во Капеле сул Таво, во провинцијата Пескара, како и во долна-средна област Киети, во Васто, Купело, Моцагроња, Касакандитела (каде што се уште е на сила топонимот „ li schiavunë “ во дијалектот), Torrevecchia Teatina и Schiavi d'Abruzzo, вториот локалитет кој би го добиваат своето име од веројатното потекло на жителите („роб“ понекогаш се подразбирал како синоним за „словенски“); познато е и дека со декрет на Фердинандо I од 1488 година тие биле протерани од Ланчиано поради нивните турбуленции. На југ, многу забележливо словенско присуство беше посведочено во Гинестра дегли Скиавони и во Виланова дел Батиста (древниот Polcarino degli Schiavoni ), во северниот сектор на Ирпинија.
Во врска со неговото потекло, научниците ги формулирале следните хипотези:
Покрај историските документи и презимиња кои сè уште се присутни во словенските земји во Молизе, овие податоци ги потврдуваат и фонетските, лексичките и структурните својства на молишкиот хрватски јазик. Без разлика на стокавско-икавискиот карактер, мора да се потсетиме на пример на развојот на последното -l во -a, кое се среќава токму во таа претпоставена оригинална област во спротивност со зачувувањето на -l во некои хрватски дијалекти или неговиот развој во -о во другите хрватски дијалекти; види je nosija „тој донесе“ на молишки хрватски (и во крајбрежните хрватски дијалекти) vs nosio je на стандарден хрватски.
Речиси целосниот недостиг на турцизми во словенската лексика на Молизе, исто така, покажува дека отоманската инвазија на Балканот е терминот ante quem за емиграција. Недостигот на -ā во генитивот множина кој се развил не порано од 16 век, толку својствен на пример на стандардниот хрватски јазик, ни дава уште еден поим ante quem.
Различни локалитети на земјите за кои станува збор откриваат словенско потекло, како што се Dolazza ( Montemitro ), Rovulavizza, Cucilavaccia и Buvolavizza ( Palata ), а многубројни, дури и ако се италијализирани, се презимињата со јасно словенско потекло, како што се Radatta, Staniscia (второто исто така широко распространета во областа Ланчиано во Абруцо ), Берчичи, Бласкета итн. Во минатото често биле и прекари ( Мачак „мачка“, зец „зајак“, Вук „волк“), како и деминутиви со наставката во -иц ( Сепиќ од сеп „Јосиф“).
Се чини дека барем до 19 век имало околу 10.000 словенски алоготи, често распоредени во преостаната форма во Палата, Рипалта (сегашна Мафалда ), Тавена, Монтелонго, Сан Биасе и Сан Џакомо дегли Скиавони.
Тековна дифузија и заштита
Во денешно време хрватско-молисанот е сè уште актуелен јазик во два града (општини), во Acquaviva Collecroce (на молишки хрватски: Kruč ) и во Montemitro (Mundimitar), помал град, но со поконзервативно јазично однесување. Во третото село, Сан Феличе дел Молизе (Филич), некогаш наречено Сан Феличе Славо, малцинскиот јазик речиси исчезна од јавниот сектор и сега во семејството го користат само неколку постари луѓе.
Молишкиот словенски (хрватски) денес е во ситуација на апсолутен јазичен контакт, во смисла дека сите говорници доминираат барем во една варијанта на италијанскиот и покажува влијанија на adstratus на сите лингвистички нивоа. Треба да се издвојат два главни периоди во кои се вршело романското влијание. На почетокот имало речиси исклучиво контакт со италијанскиот дијалект на Молизе, освен одредено влијание на регионалниот дијалект. Со обединувањето на Италија дојде до контакт со стандардниот италијански јазик кој преовладуваше од Втората светска војна.
Молизе хрватскиот обично се користи само орално. Книжевните сведоштва, обично мали збирки песни како онаа на Глиоска, се многу ретки. Единствениот јазик на покривот за овој малцински јазик е италијанскиот (надворешен покрив). Стандардниот хрватски јазик што се зборува денес во Хрватска никогаш не одиграл никаква улога во секојдневната комуникација, со оглед на значителната оддалеченост и изолација што траеле со векови.
Граматика
Во Молишкиот хрватски јазик се користат латински знаци со додавање, за некои фонеми, на дијакритични знаци и диграфи. Основата на писмото е таканаречената „гајица“, воведена од Људевит Гај на хрватски јазик во 19 век.
Родови, броеви, падежи
Хрватско-молишки јазик (na-našo или na-našu ) поседува
Среден род е речиси целосно изгубен кај именките што се асимилирани во машки род.
Двојното е зачувано само делумно, што предизвикува промена на случајот на изразените зборови во зависност од тоа дали покажуваат број од 2 до 4 или од 5 нагоре, соодветно со генитив еднина и со множина генитив во машки род или со номинатив множина и со генитив множина во женски род.
ljud = човек
Номинатив: ljud
Акузатив: ljud / - а
Вокатив: ljud
Локатив: ljudu
Инструментал: ljudem
Номинатив: hiža
Генитив: hiže
Датив: hiž
Акузатив: hižu
Локатив: hiž
Инструментал: hižom
Оче наш на-нашо (разновидност на Монтемитро / Мундимитар)
Otac naš, ke jesi na nebo, neka se sveti ime Tvoj, doješ Ti naš kralj, bide činjena riča Tvoja, kano na nebo tako na zemblj. Daj nam danas naš kruh sakoga dana, odjaj nam duge naše, kako mi hi odjamamo drugimi. Nemo nas čini past na grihe, ma zdriši nas do zla. Semaj bilo.
Оче наш на стандарден хрватски јазик
Oče naš, koji jesi na nebesima, sveti se ime Tvoje, dođi kraljevstvo Tvoje, budi volja Tvoja, kako na nebu, tako i na zemlji. Kruh naš svagdanji daj nam danas, i otpusti nam duge naše, kako i mi otpuštamo dužnicima našim, i ne uvedi nas u napast, nego izbavi nas od Zla! Amen.
Оче наш на италијански
Padre nostro, che sei nei cieli, sia santificato il tuo nome, venga il tuo regno, sia fatta la tua volontà, come in cielo così in terra. Dacci oggi il nostro pane quotidiano, e rimetti a noi i nostri debiti come anche noi li rimettiamo ai nostri debitori, e non abbandonarci alla tentazione, ma liberaci dal male. Amen.
Оче наш на латински
Pater Noster qui es in cælis: sanctificetur nomen tuum; adveniat regnum tuum; fiat voluntas tua, sicut in cælo, et in terra. Panem nostrum cotidianum da nobis hodie; et dimítte nobis debita nostra, sicut et nos dimittimus debitoribus nostris; et ne nos inducas in tentationem, sed libera nos a malo. Amen.
Подгорје над Севнична
Подгорје над Севнична (словенечки: Podgorje ob Sevnični) — населба во Општина Севница во централна Словенија. Областа е дел од историскиот регион Долна Штаерска. Населбата сега е вклучена во Посавскиот статистички регион.
1913 во спортот
1913 година во спортот содржи некои значајни настани.
Црвената желка
Црвената желка (La Tortue Rouge; レッドタートル ある島の物語) — анимиран филм од 2016 година, во режија на холандско-британскиот аниматор Михаел Дудок де Вит. Филмот е ко-продукција помеѓу Wild Bunch и Studio Ghibli, и ја раскажува приказната на човек кој доживува бродолом на пуст остров и запознава огромна црвена желка. Филмот нема дијалог. Тој премиерно бил прикажан на Канскиот филмски фестивал во 2016 година. Филмот е номиниран за Оскар за најдобар анимиран филм на 89. доделување на наградите.
Продукција
Црвената желка е ко-продукција на Wild Bunch и Studio Ghibli во соработка со Why Not Productions. Според Венсан Маравал, директорот на студиото Wild Bunch, тој го посетил Studio Ghibli во Јапонија во 2008 година и имал средба со Хајао Мијазаки. Мијазаки му го посочил краткометражниот филм Татко и ќерка и му кажал да се сретне со неговиот режисер, Михаел Дудок де Вит, со намера за ко-продуцирање на долгометражен анимиран филм. Од Wild Bunch пристапиле до Дудок де Вит во Лондон и го убедиле да го прифати проектот. Сценариото на филмот било напишано од Дудок де Вит и Паскал Феран.
Музика
Композитор на придружната музика во филмот е Лорен Перез дел Мар. Музиката била снимена во Скопје, во студиото ФАМЕС на француската двојка Од Мопас и Лорен Копиц, што работи во просториите на македонската радиотелевизија.
Критики
Црвената желка добил критичко признавање. На агрегаторот Rotten Tomatoes, филмот има резултат од 94% врз основа на 77 ревизии, со просечна осенка од 8.3/10. На Metacritic филмот има рејтинг 88 од 100, врз основа на 22 ревизии, означувајќи „универзално признание“.
NGC 5555
NGC 5555 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5555 се споменува и како ESO 579-15, MCG -3-36-11, IRAS 14160-1854.
Откривање
Објектот е откриен на 1886 година од страна на Ормонд Стоун, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 5555 е од видот Sb. Видливиот сјај со голо око изнесува 14,5 m, а оној во рамките на интервалот од минималната до максималната честота 15,3 m, додека површинскиот сјај изнесува 13,2 m/лм2. NGC 5555 има привидни димензии од 1' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 18 м 48,1 с, а неговата деклинација, односно висината на лакот на тој агол, -19° 8' 21"". Положбениот агол на објектот е во износ од 115°.
Други поделби
Проучување на NGC 5555 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 51124. Во рамките на атласот на длабокото небо, Уранометрија 2000.00, објектот припаѓа на групата означена со бројот 332; додека во Каталогот на основни ѕвезди (GSC) е групиран под бројот 6147. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1439.
Капетан Гаќи: Првиот Епски Филм
Капетан Гаќи: Првиот Епски Филм (Captain Underpants: The First Epic Movie) — американски анимиран филм од 2017 година, во режија на Дејвид Сорен, според сценариото на Николас Столер. Гласовите ги позајмуваат: Кевин Харт, Ед Хелмс, Томас Мидлдич и Ник Крол.
Мултивитамин
Мултивитамин е додаток во исхраната со витамини, прехранбени минерали и други нутритивни елементи. Ваквите препарати се достапни во облик на таблети, капсули, пасти, прашоци, течности и парентерални препарати. Со исклучок на парентералните препарати, кои се достапни само под медицински надзор, мултивитамините се признаени како категорија на храна од страна на Комисијата Codex Alimentarius (Тело за стандарди за храна на Обединетите нации).
Мултивитаминските додатоци често се достапни во комбинација со прехранбени минерали. Мултивитаминските/минералните додатоци се дефинираат како додатоци со три или повеќе витамини и минерали, кои не содржат додатоци од растително потекло, хормони или лекови, во кои секој витамин и минерал е присутен во доза под толерантното горно ниво и не претставува ризик по здравјето. Термините мултивитамини и мултиминерали честопати се синоними.
Постојат докази кои сугерираат дека кај здравите луѓе, мултивитаминските додатоци не спречуваат појава на канцерогени заболувања, срцеви заболувања или други болести. Сепак, постојат одредени групи на луѓе на кои мултивитаминските додатоци им помагаат (на пример, на луѓе со лоша исхрана или на луѓе со висок ризик од макуларна дегенерација). Според тврдењето на Харвардската школа за јавно здравје: „Гледајќи ги сите статистики, потенцијалните здравствени придобивки од користењето на стандардна дневна доза на мултивитамини ги надминуваат потенцијалните ризици за повеќето луѓе.“
Врз основа на десетгодишната двојно слепа студија од 2012 година во која учествувале околу 15.000 луѓе, заклучено е дека луѓето кои секојдневно користеле мултивитамини, имаат 8% помала веројатност да развијат карцином во споредба со луѓето кои користеле плацебо.
150. источен меридијан
150. источен меридијан — меридијан со должина која се протега од Северниот Пол преку Северноледениот Океан, Азија, Тихиот Океан, Австралија, Јужниот Океан и Антарктикот до Јужниот Пол.
150. источен меридијан образува голема кружница со 30. западен меридијан.
Ова е точната средина на австралиската источна стандардна часовен појас, каде што сонцето изгрева во 06.00 часот наутро и заоѓа во 18.00 часот при секоја рамноденица.
Неџми Мехмети
Неџми Мехмети (албански: Nexhmi Mehmeti,, - , ) бил македонски писател и новинар, еден од доајените на  новинарството на албански јазик  во Македонија.
Космос-2203
Космос-2203 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, Русија на 24 јули 1992 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6600 килограми. Космос-2203 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,7 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 353 км, а најмалото на 173.
Петре М. Андреевски
Петре Мито Андреевски (, —, ), попознат како  '''Петре М. Андреевски'''— македонски поет, романописец, раскажувач и драмски автор. Се вбројува меѓу најдаровитите, а воедно и најпопуларните македонски поети и раскажувачи. Неговите приказни се честопати необични и чудно испреплетени, но во особеноста на својата упатеност кон читателот, раскрилуваат еден познат и близок свет, што го препознаваме како ехо на дамнешни, напати, темни кажувања. Во мај 2000 година бил избран за редовен член на МАНУ.
Животопис
Петре М. Андреевски е роден во демирхисарското село Слоештица, во 1934 година. Основно образование завршил во родното село, гимназија во Битола, а студирал на Филозофскиот факултет во Скопје, на групата по југословенска книжевност. Работел во Македонската телевизија, а бил и уредник на списанието „Разгледи“. Андреевски бил член на Македонската академија на науките и уметностите, на Македонскиот ПЕН центари на Друштвото на писателите на Македонија (од 1964 година, a во 1983 година бил и негов претседател). Петре М. Андреевски почина на 25 септември 2006 година во Скопје. По неговата смрт, на 9 октомври 2007 гдоина, Претседателот на Република Македонија, Бранко Црвенковски, посмртно му доделил Орден за заслуги за Македонија, за исклучителниот придонес во развојот и зацврстувањето на македонскиот дух и националната самобитност.
Во 2022 година, во родното село Слоештица, е отворена Спомен-соба во чест на Петре М. Андреевски.
Книжевно творештво
Творештвото на Андреевски е разновидно и опфаќа: романи, поезија, раскази, драми, есеи и детска книжевност. Неговите дела се преведени на повеќе јазици: српски, хрватски, француски, романски, англиски, шпански, јапонски итн. Во два наврати (1984 и 2002 година) биле објавени одбраните дела на Андреевски, во пет и во шест тома, соодветно.
Стихозбирки:
Збирки раскази:
Романи:
Книга со драми (1984), во која влегуваат:
Есеи:
Стихозбирки за деца:
Награди
Андреевски бил добитник на наградите: „11 Октомври“ (во 1968 година), „Браќа Миладиновци“ (двапати), „Рациново признание“ (двапати) и „Стале Попов“ (двапати). Романот “Пиреј“ македонската критика го прогласи за ремек-дело на македонската современа проза, а збирката “Дениција“ ја има означено како химна на космичката љубов, химна на жената и татковината и златна книга на македонскиот модернизам.
Цане Андреевски
Цане Андреевски — поет, раскажувач и писател за деца. Роден е на 10 јули 1930 година во Кратово. Завршил Филозофски факултет во Скопје. Работел како новинар и уредник во Радио Скопје. Бил член на редакцијата на списанието „Разгледи“. Член на ДПМ од 1957 година.
Награди
Добитник е на наградите: „Кочо Рацин“ и „РТВ Скопје“ на Струшките вечери на поезијата.
NGC 1203/1
NGC 1203/1 — елиптична галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1203/1 се споменува и како MCG -3-8-70.
Откривање
Објектот е откриен во 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 5 м 14 с, а неговата деклинација, односно висината на лакот на тој агол, - 14° 22' 51".
Други поделби
Проучување на NGC 1203/1 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 11603. Во рамките на атласот на длабокото небо, Уранометрија 2000.00, објектот припаѓа на групата означена со бројот 266; додека во Каталогот на основни ѕвезди (GSC) е групиран под бројот 5300. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1467.
1912 во спортот
1912 година во спортот содржи некои значајни настани.
Африканско првенство во кошарка 1980
Африканско првенство во кошарка 1980 — 10-то африканско кошаркарско првенство на Африканското првенство во кошарка кое се одржало во Мароко од 22 март – 30 март 1980 година. На ова првенство учество зеле 10 репрезентации.
Победник на турнирот била Кошаркарската репрезентација на Сенегал.
Холингштет (Трене)
Холингштет (Hollingstedt; Hollingsted) — општина во округот Шлезвиг-Фленсбург, во Шлезвиг-Холштајн, Германија. Општината е сместена на реката Трене.
Историја
Во текот на Викинзите, Холингштет служел како пристаниште за Хедеби на фјордот Шлај на Балтикот, пресекувајќи го долгиот пат околу полуостровот Јитланд. Плимите на Северното Море стигнувале до Холингштет, па така поголеми пловила можеле да пловат во реката, додека браната кај Колденбител не ја затворил Трене во 1570 година.
Во 826 година, Ансгар, апостолот на Северот, придружен од викиншкиот крал Харалд Кларк дошле од Мајнц, каде Харалд бил крстен и продолжиле кон Хедеби.
Во текот на ископувањата во и околу Холингштет биле пронајдени илјадници керамички садови, кои потекнуваат од и  век, доказ за живиот свет и трговија.
1911 во спортот
1911 година во спортот содржи некои значајни настани.
Мичел Докер
Мичел Докер (Mitchell Docker; р. во ) — поранешен австралиски професионален друмски велосипедист, кој професионално настапувал во периодот 2006-2021.
Во мај 2021 година, Докер објавил дека ќе се повлече од професионалниот велосипедизам на крајот на сезоната 2021.
Кариера
Му се приклучил на австралискиот друмски јуниорски тим во 2003 и на Драпак Порше во 2006. Му се приклучил на за сезоната 2012, и возел таму до 2017 година. За 2018 година, Докер се приклучил на.
Тој има подкаст наречен „Животот во групата“ (Life in the Peloton), каде зборува како е да се биде професионален велосипедист.
Распоред на резултатите на големите трки
СО = се откажал; — = не учествувал
Јибек
Јибек (Jübek; Jydbæk) — општина во округот Шлезвиг-Фленсбург, во Шлезвиг-Холштајн, Германија.
1910 во спортот
1910 година во спортот содржи некои значајни настани.
Општина Шемпетер-Вртојба
Општина Шемпетер-Вртојба (Občina Šempeter - Vrtojba; Comune di San Pietro-Vertoiba) — општина во западна Словенија, сместена крај границата со Италија. Седиште на општината е населбата Шемпетер кај Горица. Областа е дел од историскиот регион Приморска. Денес е дел од Горичкиот статистички регион. Во 2020 г. населението броело 6.292 жители.
Населени места
Покрај општинското седиште Шемпетер кај Горица, општината ги опфаќа и следните населени места:
Историја
Порано обете населени места биле предградија на градот Горица. Во 1947 г. влегле во состав на Југославија, а Горица останала во Италија. Оттогаш местата одделно се развиваат. Денес општината образува една непрекината урбана целина со соседните градови Нова Горица (во Словенија) и Горица (во Италија). Од мај 2011 г. овие три општини се здружени во прекугранична метрополитенска област, управувана од заеднички орган.
Foo Fighters
Foo Fighters (се чита: Фу фајтерс) е американски рок бенд формиран од музичарот Дејв Грол во 1995 после распуштањето на неговиот претходен бенд Нирвана. Бендот е именуван според изразот „foo fighter“, којшто во Втората светска војна бил користен за мистериозни воздушни феномени.
Бендот е познат низ целиот свет и има неколку хитови, меѓу кои This Is a Call, Everlong, Learn to Fly, All My Life, Times Like These, Best of You, DOA и The Pretender. Два од нивните албуми, There Is Nothing Left to Lose и One by One, имаат добиено Греми награди за најдобар рок албум. Бендот има добиено вкупно 4 Гремија.
Манчестер
Манчестер Manchester е град во Англија и Велика Британија.
Спорт
Во Манчестер се наоѓа стадионот „Олд Трафорд“ на фудбалскиот клуб „Манчестер Јунајтед“, а другиот значаен градски фудбалски клуб е „Манчестер Сити“.
Манчестер како мотив во уметноста
Во песната „Молитвата на господинот когито - патникот“, полскиот поет Збигњев Херберт вели: „... во грдиот град Манчестер открив добри и разумни луѓе“.
Крваво едноставно
„Крваво едноставно“ (англиски: Blood simple) — филм на режисерот Џоел Коен (Joel Coen) од 1984 година, кој е автор и на сценариото, заедно со брат му Етан Коен (Ethan Coen). Главните улоги ги играат: Џон Гец (John Getz), Франсес Мекдорманд (Frances McDormand), Ден Хедаја (Dan Hedaya) и М. Емет Волш (M. Emmet Walsh).
Синопсис
Џулиен Марти (го игра Хедаја) е богат сопственик на бар во провинциско место во САД. Тој е убеден дека сопругата Еби (ја игра Мекдорманд) го изневерува. И навистина, таа одржува љубовна врска со келнерот Реј (го игра Гец) и сака по секоја цена да го напушти сопругот. Марти го изнајмува расипаниот приватен детектив Лорен Висер (го игра Емет Волш), кој му покажува не Марти компромитирачки фотографии на неговата сопруга. Тогаш, Марти му дава задача на Висер да ги убие Еби и Реј...
Постерштајн
Постерштајн (Posterstein) — германска општина во округот Алтенбург, во Тирингија.
Соседни општини
Општини кои се граничат со Постерштајн се Хојкевалде, Лебихау, Небдениц и Фолмерсхајн во округот Алтенбург; како Пајцдорф и градот Ронебург во округот Грајц.
Општински единици
Штолценберг е единствената единица на Постерштајн.
Знаменитости
Замокот Постерштајн, кој е осветлен навечер, е најважната градба во градот. Исто така видлив е од сојузниот автопат Б4, северно од општината.
Немања Миќевиќ
Немања Миќевиќ (Ужице, 28 јануари 1999) е српски фудбалер кој моментално настапува за Младост од Лучани.
Тој бил повикан во помладите репрезентации на Србија. Во јануари 2021 година бил вклучен во списокот на играчи за учество на турнејата на српската репрезентација, составена главно од фудбалери од домашната Суперлига, од тогашниот вршител на должноста тренерот Илија Столица. Своето деби го имал истиот месец на пријателски натпревар со Доминиканската Република во Санто Доминго.
Репрезентатација
Обновено 19 јануари 2022
Надворешни врски
<references group="б" />
Археоботаника
Археоботаника е научна дисциплина која ги проучува остатоците од растенија на археолошките наоѓалишта. Преку проучување и идентификација на растителните остатоци во археолошкиот контекст, употребени за реконструкција на древната економија и околина.
Поклек над Бланца
Поклек над Бланца (словенечки: Poklek nad Blanco) — населба во Општина Севница во централна Словенија. Областа е дел од историскиот регион Долна Штаерска. Населбата сега е вклучена во Посавскиот статистички регион.
ФК Фјорентина
ФК Фјорентина (ACF Fiorentina) честопати се нарекува само Фјорентина, е професионален италијански фудбалски клуб од градот Фиренца, Тоскана. Клубот е основан во 1926 година, но бил преименуван и основан одново во 2002 година (поради стечај). Фјорентина ги одиграла поголемиот дел од сезоните од своето постоење во највисокото ниво на италијанскиот фудбал, а само четири клубови имаат одиграно повеќе сезони во Серија А од нив.
Фјорентина имаат освоено два наслова во италијанското првенство, во сезоните 1955-1956 и 1968-1969, како и шест трофеи во Купот на Италија и еден во Суперкупот. Од натпреварувањата на европската сцена, Фјорентина го освоила Купот на победниците на куповите во сезоната 1960-1961 и загубила во финалето една година подоцна. Фјорентина играле во финалето на Европскиот куп на шампиони во сезоната 1956-57, каде загубиле од Реал Мадрид со 2-0, а исто така биле блиску и до освојувањето на Купот на УЕФА, завршувајќи како второпласирани во сезоната 1989-1990.
Од 1931 година, клубот игра на Стадион Артемио Франки, кој во моментов има капацитет од 47.282. Стадионот има користено неколку имиња во текот на годините и претрпел неколку реновирања. Фјорентина се нашироко познати по прекарот Виола, кој доаѓа од бојата на нивните домашни дресови кој се во виолетова боја.
Моментален состав
(позајмен од Реал Мадрид)
Познати поранешни играчи
Италија
Аргентина
Данска
Германија
Чешка
Јапонија
Црна Гора
Шведска
Бугарија
Белгија
Русија
Колумбија
Италијанска црква (Букурешт)
Италијанската црква (романски:Biserica Italiană) е црква која се наоѓа во Букурешт, Романија. Објектот бил изграден во 1930 година од страна на римокатоличката црква.
Шазим Мехмети
Шазим Мехмети (албански: Shazim Mehmeti; с. Балиндол,, ) — македонски поет, сликар, публицист и научник од албанска националност.
Животопис
Мехмети е роден во гостиварското село Балиндол на 10 ноември 1958 година. Основно образование завршил во родното место, а гимназија во Гостивар. Тој е доктор на филолошки науки, докторант по технички науки во областа на градежништвото. Досега има реализирано четири самостојни изложби. Живее во Гостивар, а работи како професор на Универзитетот во Тетово.
Библиографија
Мехмети е автор на следниве изданија од областа на книжевноста, есеистиката и градежништвото.
Три негови кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022).
Вози ја мојата кола (филм од 2021)
„Вози ја мојата кола“ (јапонски: ドライブ・マイ・カ) — филм на режисерот Рјусуке Хамагучи од 2021 година. Хамагучи е автор и на сценариото, заедно со Такамаса Ое, а кое е засновано врз истоимениот расказ на Харуки Мураками. Главните улоги ги играат: Хидетоши Нишиџима, Токо Миура и Масаки Окада.
Синопсис
Познатиот театарски режисер Јусуке Кафуку (го игра Хамагучи) е оженет за убавата сценаристка Ото. Таа добива идеи за сценаријата само за време на половите односи и го изневерува со други мажи. Еднаш, тој се враќа дома и ја затекнува Ото во љубовна сцена со младиот глумец Коџи (го игра Окада), но тивко ја напушта куќата без да ги прекине љубовниците. Еден ден, кога се враќа дома, Кафуку ја затекнува сопругата во бесознание и набргу таа умира. По некое време, Кафуку е повикан во Хирошима за да ја режира претставата „Вујко Вања“. Тој е потиштен поради неодамнешната смртта на Ото, па ја прифаќа работата за да заборави на тагата. Таму, нему му доделуваат личен возач — девојката Мисаки (ја игра Миура) и постепено со неа се спријателува. И таа претрпела лична трагедија кога нејзината родна куќа била уништена поради лизгање на земјиштето при што погинала мајка ѝ. На аудицијата за претставата, Кафуку го ангажира Коџи, иако знае дека тој е поранешниот љубовник на Ото. Во текот на пробите, Коџи му признава дека бил вљубен во Ото. Меѓутоа, подоцна, Коџи е уапсен поради тоа што истепал еден човек кој потоа починал. Така, Кафуку е принуден да ја игра улогата на вујкото Вања. Мисаки го вози Кафуку до нејзиното родно место и му ја покажува разурнатата куќа. Во меѓусебниот разговор, тој се обвинува за смртта на Ото, а Мисаки му кажува дека таа не ѝ помогнала на мајка си за време на несреќата. Така, Кафуку го игра ликот на вујкото Вања при што ги изговара зборовите на Мисаки, која седи во публиката. На крајот од филмот, Мисаки го вози автомобилот на Кафуку, кој ѝ го поклонил поради проблемите со очите.
Дадаизам
мини|upright=1.6|Дадаистички уметници, групна фотографија, 1920, Париз. Одлево надесно, заден ред: [[Луј Арагон, Теодор Френкел, Пол Елијар, Клеман Пансер, Емануел Феј (само мал дел).
Втор ред: Пол Дерме, Филип Супо, Жорж Рибемон-Десењ. Прв ред: Тристан Цара, (со монокл), Селин Арно, Франсис Пикабија, Андре Бретон.]] Дада или дадаизам — културно движење коешто започнало во Цирих, Швајцарија во текот на Првата светска војна, а го достигнува врвот помеѓу 1916-1922 година. Визуелната уметност, литературната поезија, уметничкиот проглас, теоријата на уметноста и театарот, графичкиот дизајн се примарни делови на ова движење кое се концентрира на анти-воената политика со отфрлање на тогашните стандарди во уметноста и воспоставување на анти-арт културни изработки. Целта била исмејување на сето она што нејзините учесници го сметаат за бесмислено во модерниот свет. Дадаизмот покрај оваа анти-воена цел бил анти-буржоаски и анархистички настроен. Активистите на дадаизмот излегуваат на јавни собири, демонстрации и објавуваат статии во областа на литературата и уметноста. Темите во областа на уметноста, политиката и културата биле често дискутирани и широко опфатени во медиумите. Ова движење влијаело на подоцнежните стилови како авагарда, даунтаун музика и на групите вклучувајќи ги надреализам, нео-реализам, поп-арт, Флуксус и панк-рок.
,,Дадаизмот е основата на апстракната уметност и поезија почеток на перформансот, претходник на постмодернизмот, влијание на поп-артот, славење на анти-уметноста, движење кое ги поставува темелите на надреализмот за подоцна да се вклучи во анти-политичките цели на 60-тите години. “
- Марк Ловентал, превод од воведот на делото на Франсис Пикабиа I Am a Beautiful Monster: Poetry, Prose, And Provocation
Вовед
,, Премногу е идиотско за да биде шизофренично” -	Карл Јунг за изработките на дадаизмот